1.3. 86 De Europæiske Fællesskabers Tidende Nr. I. 54/13 RÅDETS FORORDNING (EØF) Nr. 486/86 af 25. februar 1986 om fastsættelse af særforanstaltninger vedrørende ydelse af produktionsstøtte for bomuld i Spanien i perioden 1. marts til 31. august 1986 RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, under henvisning til akten vedrørende Spaniens og Por- tugals tiltrædelse, særlig artikel 89, stk. 1, under henvisning til protøkol nr. 4 om bomuld, der er knyttet til akten vedrørende Grækenlands tiltrædelse, ændret ved protokol nr. 14, der er knyttet til akten vedrørende Spaniens og Portugals tiltrædelse, særlig punkt 13, under henvisning til forslag fra Kommissionen, og ud fra følgende betragtninger: Der skal i Spanien indføres EF-produktionsstøtte for bomuld fra den 1. marts 1986; det vil dog give anledning til uoverstigelige vanskeligheder, hvis fællesskabsstøtte- ordningen bringes i anvendelse midt i produktionsåret; der bør derfor træffes særforanstaltninger, der skal gælde indtil udgangen af indeværende produktionsår; ifølge den nationale ordning, der var gældende inden tiltrædelsen, og som blev fastsat ved kongelig bekendt- gørelse nr. 491/85 af 20. marts 1985 ()), ydes der Størte efter retningslinjer, der svarer til fællesskabsbestemmel- serne, men efter andre fremgangsmåder; for at undgå forskelsbehandling af støttemodtagerne bør den ordning, der var gældende inden tiltrædelsen, fortsat anvendes indtil udgangen af produktionsåret; de udgifter, der kan komme i betragtning til fællesskabs- finansiering, er udgifterne til den mængde bomuld, der egreneres fra den 1. marts 1986; af forvaltningshensyn bør disse udgifter fastsættes til et fast beløb på grundlag af den mængde bomuld, der forventes egreneret, og pris- niveauet på verdensmarkedet — UDSTEDT FØLGENDE FORORDNING: Artikel I Den produktionsstøtteordning for bomuld, der gælder i Spanien for produktionsåret 1985/1986, og som er fast- sat ved kongelig bekendtgørelse nr. 491/85, finder fort- sat anvendelse i perioden 1. marts til 31. august 1986. Artikel 2 Den støtte, som Spanien yder for bomuld fra produk- tionsåret 1985/1986, kan op til et beløb på 2,25 mio ECU finansieres af Fællesskabet. Artikel 3 Denne forordning træder i kraft den 1. marts 1986. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 25. februar 1986. (') »Boletin Oficial del Estado« nr. 91 af 16. 4. 1985. På Rådets vegne G. BRAKS Formand